[{"text_idx": "#000004", "text": "90-ndatel eritellimusmo\u0308o\u0308bli valmistamisega alustanud Andry Zac\u030cek (57) teab, mida ta\u0308hendab la\u0308hedaste tugi unistuste elluviimisel. Tema pojad Marko (30) ja Kristo (32) tunnistavad, et ettevo\u0303tja peres u\u0308leskasvamine mo\u0303jutas suhtumist nii ettevo\u0303tlusse kui ellu. Po\u0303lvkonnavahetust pereettevo\u0303ttes vo\u0303tsid mehed protsessi loomuliku osana. Teineteisele toetumist, head no\u0303u ja u\u0308hiselt lahenduste otsimist hindavad nad va\u0308ga."}, {"text_idx": "#000005", "text": "Valgamaal eritellimusmo\u0308o\u0308bli valmistamisele spetsialiseerunud pereettevo\u0303tte Zacman u\u0308he asutaja Andry Zac\u030cek\u2019i so\u0303nul on iga vanema unistus, et lapsed hooliksid nende to\u0308o\u0308st."}, {"text_idx": "#000006", "text": "Need, kellel oli natukenegi rohkem oskust ja tahet ise midagi toota, proovisid oma ideega va\u0308lja tulla."}, {"text_idx": "#000009", "text": "Andry mo\u0308o\u0308nab, et esialgu valdasid teda teismelisi poegi ettevo\u0303ttesse kaasates kahetised tunded. \u201eMo\u0303tlesin, mis neile vo\u0303iks huvi pakkuda ja kas mul on o\u0303petamiseks vajalikud oskused? Kui lastele o\u0303petada pu\u0308sivust ja ja\u0308rjekindlust, siis nad vo\u0303ivad mistahes ettevo\u0303tmistes ka\u0308tt proovida. Olin meeldivalt u\u0308llatunud, et poisse ei pidanud kunagi ka\u0308skima, et to\u0308o\u0308d teha!\u201c"}, {"text_idx": "#000014", "text": "Isa ja pojad nendivad, et eelko\u0303ige peab osapoolte vahel olema usaldus ja see ei ja\u0308a\u0308 ma\u0308rkamata ka klientidele!"}, {"text_idx": "#000016", "text": "Pere toel Eesti suurimaks ka\u0308sito\u0308o\u0308keraamika tootjaks"}, {"text_idx": "#000018", "text": "A\u0308ratuntava stiiliga TaevaniMaani keraamikabra\u0308ndi loojat Maria Mettast vo\u0303ib nimetada savira\u0308tsepaks, sest toodangu loomiseks kasutab ta u\u0308ksnes lo\u0303ikeid. Naine hoiab savilehe tehnikat au sees ja unistab olla suurim ning tuntuim tarbekeraamika bra\u0308nd Eestis. Keraamika loomisest on kujunenud tema pere u\u0308hine ettevo\u0303tmine. Maria so\u0303nul on visiona\u0308a\u0308rist abikaasa see, kes utsitab teda julgemalt mo\u0303tlema ning tegutsema. Oluliseks peab ta ka taustajo\u0303udu \u2013 asendamatut vanaemade panust!"}, {"text_idx": "#000019", "text": "Keraamik Maria Mettase jaoks kujunes ma\u0308a\u0308ravaks 2009. aastal tema ema kodus Ma\u0308a\u0308raMa\u0308e Meistrikojas Padisel toimunud suvine savilaager. \u201cMa\u0308letan seda fu\u0308u\u0308silist a\u0308ratundmist ja erutust, et savist saab tegelikult ja pa\u0308riselt ka midagi luua. Et see pole juhuslik, kasutatakse lo\u0303ikeid ja kindlaid to\u0308o\u0308vo\u0303tteid \u2013 olin lummatud!\u201d avaldab ta keraamikaga tegelemise juurde jo\u0303udmise loo."}, {"text_idx": "#000022", "text": "Abikaasa on Mariale ka a\u0308ripartner ja la\u0308hedasi suhted peavad mo\u0303lemad eeliseks, sest nii on vo\u0303imalik 24/7 to\u0308o\u0308sse panustada. Suures plaanis teevad mo\u0303lemad ko\u0303ike, aga Maria so\u0303nul on kaalukauss jagunenud nii, et tema on meediana\u0308gu ja Marek taustajo\u0303ud."}, {"text_idx": "#000023", "text": "Mina vastutan tootedisaini, sotsiaalmeedia, fotode, u\u0308rituste, to\u0308o\u0308tubade ja uute to\u0308o\u0308tjate va\u0308ljao\u0303ppe eest ning abikaasale ja\u0308a\u0308vad ko\u0303ik lepingud"}, {"text_idx": "#000024", "text": "\u201cMina vastutan tootedisaini, sotsiaalmeedia, fotode, u\u0308rituste, to\u0308o\u0308tubade ja uute to\u0308o\u0308tjate va\u0308ljao\u0303ppe eest ning abikaasale ja\u0308a\u0308vad ko\u0303ik lepingud, finantspool, aruandlused, kalkulatsioonid jne. Samas on iga liigutus seotud eelnevaga, me oleme pidevalt no\u0308 minikoosolekul na\u0308iteks siis, kui so\u0303idame autoga maale ema juurde, so\u0303pradele ku\u0308lla, vo\u0303i kui hommikuti lapsed kooli saadetud!\u201d tutvustab Maria perefirma toimimist."}, {"text_idx": "#000029", "text": "Ema-tu\u0308tre ettevo\u0303tmine u\u0308hel maitsel ja no\u0303ul"}, {"text_idx": "#000031", "text": "Sume Smuuti loojad Kadi Hiie ja Kaie Ilmja\u0308rv teavad ha\u0308sti, mida ta\u0308hendab to\u0308o\u0308 pereettevo\u0303ttes. Ema ja tu\u0308tar to\u0303devad, et kuigi vahel tekitavad uued maitse-kombinatsioonid vaidlusi, kulgeb to\u0308o\u0308alaselt ko\u0303ik sujuvalt ja kellegi teisega nad ettevo\u0303tet ei teeks! Tandemina toimetama asumisest ta\u0308itus neil sel su\u0308gisel 4 aastat!"}, {"text_idx": "#000032", "text": "Nii Kadi kui Kaie on pikemat aega olnud smuuti usku. Smuutisegude tootmise idee tekkis Kadil siis, kui ta aitas pisikese beebi ko\u0303rvalt vanematel Kuressaares asuva Vanalinna kohvikuga toimetada. Naised vo\u0303tsid no\u0303uks klientidele smuutisid pakkuma hakata. Nii su\u0308ndiski toode, mis on lisatud suhkrute vaba, vegan ja sobib laiale sihtru\u0308hmale. Eelistatakse kodukandi kasvatajaid, oluliseks peetakse maksimaalselt kohaliku tooraine kasutamist, juurvilju saadakse Rautsi talust Saaremaalt, mustikad ja maasikaid Lo\u0303una-Eestist."}, {"text_idx": "#000034", "text": "Naised to\u0303devad, et to\u0308o\u0308 pereettevo\u0303ttes on sujunud ladusalt, neile on meeltmo\u0308o\u0308da vo\u0303imalus koheselt esilekerkivate teemade u\u0308le arutleda. \u201cEmotsioone meil ema ja tu\u0308trena jagub, po\u0303hiliseks vaidlusteemaks on smuutide maitsekombinatsioonid, ko\u0303ik u\u0308leja\u0308a\u0308nu, mis to\u0308o\u0308d puudutab, sujub kenasti! Mo\u0303lemal on omad valdkonnad tegelemiseks ja olulised ideed arutame omavahel la\u0308bi ning otsused su\u0308nnivad konsensuslikult. Veedame enamus to\u0308o\u0308pa\u0308evi koos ja to\u0308o\u0308 u\u0308hise eesma\u0308rgi nimel on meid veelgi enam liitnud!\u201d u\u0308tleb Kadi."}, {"text_idx": "#000037", "text": "Kui igapa\u0308evaselt toimetab arendus- ja mu\u0308u\u0308giprotsessi puudutavaga ema ja tu\u0308tre tandem ning tootmisse on to\u0308o\u0308le vo\u0303etud 2 inimest, siis testimisja\u0308rgus toodete puhul kaasatakse ka kohviku meeskond. \u201cMeil on oma testru\u0308hm, mis koosneb ligemale 20 inimesest ja kelle arvamus loeb! Eesma\u0308rk on saada maitse nii heaks, et midagi magusat lisada ei ole vaja. Testimise tulemusel saavutatud maitsekombinatsioonid on osutunud ajas vastupidavaks ja paljud smuutide segud on tootevalikus ettevo\u0303tte algusajast saati. Na\u0308iteks 2019. aastal loodud \u201cSume Red\u201d \u2013 segu mustikatest, maasikatest, banaanidest ja o\u0303untest,\u201d avaldab Kadi."}, {"text_idx": "#000041", "text": "Arvamusfestivali eestvedajad: kuulamises on vo\u0303lu, sellest vo\u0303ib saada rohkem, kui ra\u0308a\u0308kimisest!"}, {"text_idx": "#000043", "text": "Kaspar Tammist ja Maiko Kesku\u0308la on olnud Arvamusfestivali korraldamise juures selle algusest saati. 10 aastat tulemuslikku koosto\u0308o\u0308d on vo\u0303imalik u\u0308ksnes teineteist ha\u0308sti tundes ja u\u0308hiseid va\u0308a\u0308rtusi omades. Olles karakterilt erinevad to\u0303devad nad, et isikuomadusi o\u0303igesti a\u0308ra kasutades ja u\u0308ksteisega arvestades tagab koosto\u0308o\u0308d edu."}, {"text_idx": "#000045", "text": "Vastandid vo\u0303ivad koosto\u0308o\u0308suhet lo\u0303hkuda, aga erinevaid isikuomadusi oskuslikult a\u0308ra kasutades saadab seda edu!"}, {"text_idx": "#000046", "text": "\u201cKoosto\u0308o\u0308 Kaspariga on kujunenud la\u0308hedaseks, sest paidelastena toimetame u\u0308hises inforuumis. Oleme karakterilt erinevad, mina olen diplomaatilisem ja arutlevam pool, Kaspar on see-eest kiire otsustaja ja tegutseja. Vastandid vo\u0303ivad koosto\u0308o\u0308suhet lo\u0303hkuda, aga erinevaid isikuomadusi oskuslikult a\u0308ra kasutades saadab seda edu!\u201d nendib Maiko."}, {"text_idx": "#000049", "text": "Iga asja kohta ei pea arvamust avaldama. Kuulamises on vo\u0303lu, sellest vo\u0303ib saada rohkem, kui ra\u0308a\u0308kimisest."}, {"text_idx": "#000051", "text": "Arvamusfestivalil pu\u0308u\u0308eldakse selle poole, et ko\u0303ne all olevaid teemasid vaagitakse u\u0308ksteist a\u0308ra kuulates. \u201cSoovime, et inspireerivas, rahulikus keskkonnas arutletaks hea arutelutava ja\u0308rgi \u2013 lugupidavalt ja u\u0308ksteist kuulates. Kui viimastel aastatel on u\u0308hiskonnas pingeid tekitanud na\u0308iteks vaktsineerimine, siis ta\u0308navu ei olnudki u\u0308htegi nii lo\u0303hestavat ja inimesi a\u0308rritavat teemat,\u201d avaldab Kaspar."}, {"text_idx": "#000052", "text": "Arvamusfestivali na\u0308evad mehed kohana, kus erinevad osapooleled, kes muidu u\u0308ksteisest ehk ringiga mo\u0308o\u0308da ka\u0308ivad, kokku saavad ja konstruktiivselt arutlevad. Erinevate huvigruppide suhtlus ei tohiks u\u0308ksnes meedia vahendusel toimuda."}, {"text_idx": "#000053", "text": "Ta\u0308navu toimunud festivalist on saanud ajalugu ja korraldajate pilgud on juba ja\u0308rgmisele aastale suunatud. Kaspar tunnistab, et selja taga oli kaks piirangutega festivali ja ta pelgas, kas sel korral tuleb ikka piisavalt ku\u0308lastajaid. Toimunud festivalist meenub tal u\u0308levoolav ro\u0303o\u0303m."}, {"text_idx": "#000054", "text": "\u201cFestivali toimumisse panustab vabatahtlikult u\u0308le 1000 inimese, kelle hulka kuuluvad Arvamusfestivali vabatahtlikud, arutelude korraldajad, toitlustajad jt. Arvamusfestival on sisu poolest Eestis suurim festival, siin on u\u0308le 150 su\u0308ndmuse ja arutelud toimuvad korraga 19 laval. Ko\u0303ik see kokku loob erilise o\u0303hustiku. Oluline on meelsus, millega augustikuus Paidesse festivalile tullakse ja kuidas u\u0308ksteisesse suhtutakse. Siin aetakse Eesti asja, tahetakse otsida lahendusi, kuulata a\u0308ra teiste arvamus, kaasa mo\u0303elda ja enda jaoks asju mo\u0303testada!\u201d vo\u0303tab Maiko suhtlemise alused kokku."}, {"text_idx": "#000055", "text": "Aasta ettevo\u0303te ja aasta innovaator aastal 2021 \u2013 Chemi-Pharm AS"}, {"text_idx": "#000057", "text": "Seda edukat ettevo\u0303tet juhivad tugeva tandemina Ruth Oltjer, Chemi-Pharm AS asutaja ja juhatuse esimees ja Kristo Timberg ning nende lugu kutsume ko\u0303iki kuulama Ettevo\u0303tlusna\u0308dal 2022 online konverentsil 04.10!"}, {"text_idx": "#000062", "text": "aasta kevadest on Ruth Oltjer Tartu U\u0308likooli no\u0303ukogu esimees. Just selles u\u0308likoolis on ta lisaks arsti diplomile kaitsnud ka a\u0308rimagistri kraadi."}, {"text_idx": "#000072", "text": "Kui eelmisel aastal panime ro\u0303hku kohanemisoskustele kriisides ja varasemalt oleme ta\u0308helepanu po\u0308o\u0308ranud julgusele alustada, siis seekord tahame esile tuua selle, et ko\u0303ike ei pea jo\u0303udma u\u0308ksi ning o\u0303igete kaaslaste leidmine on a\u0308ris sama ta\u0308htis kui elus. Olukorras, kus ettevo\u0303tjaid tabavad mitmed kriisid u\u0308ksteise ja\u0308rel, pole toetuse otsimine oluline mitte ainult finantsiliselt vaid ka emotsionaalselt \u2013 jagatud muret on tandemina kergem kanda. Selles olukorras aga tuleb o\u0303ppida arvestama partneriga, tema ideede, tegutsemisviiside, aga ka no\u0303rkustega. Usun, et teema \u2013 \u201eTandem ettevo\u0303tluses\u201c on la\u0308hedane mitte ainult ettevo\u0303tjatele vaid ka to\u0308o\u0308tajatele, sest ka palgato\u0308o\u0308tajad saavutavad tiimides sageli paremaid tulemusi, kui u\u0308ksi to\u0308o\u0308tades."}, {"text_idx": "#000077", "text": "Ettevo\u0303tlusna\u0308dala 2022 meediapartner on Postimees Grupp."}, {"text_idx": "#000078", "text": "Reet Aus: elame meeletu u\u0308letarbimise ajastul"}, {"text_idx": "#000079", "text": "Reet Aus u\u0308tleb enda kohta, et on moedisainer, kelle su\u0308dameasjaks on moemaailma eetilisemaks muutmine ning taasva\u0308a\u0308rtustatava moekeskkonna arendamine (tutvu ka Reeda bra\u0308ndiga ). Intervjuus ra\u0308a\u0308gib Reet, milline oli tema teekond disaineriks, mis teda inspireerib ning millisena na\u0308eb ta moeto\u0308o\u0308stuse tulevikku."}, {"text_idx": "#000080", "text": "Kuidas sai alguse sinu disaineriks saamise teekond?"}, {"text_idx": "#000081", "text": "Ko\u0303ik on la\u0308inud u\u0308sna loomulikku rada pidi. Pool minu suguvo\u0303sast on kunstiharidusega ning ka\u0308isin ka ise kunstikoolis. Varasest noorusest peale tegelesin joonistamise, maalimise ja u\u0308leu\u0308ldse kunstiga. Moevaldkonda sattusin aga seeto\u0303ttu, et eneseva\u0308ljendus la\u0308bi ro\u0303ivastuse tundus (ja on siiani) lihtsalt va\u0308ga huvitav."}, {"text_idx": "#000084", "text": "Mis sind inspireerib ja motiveerib nii inimese kui ka disainerina?"}, {"text_idx": "#000085", "text": "\u201eTuleb lihtsalt hommikul u\u0308les a\u0308rgata, istuda laua taha, hakata kirjutama ja ku\u0308ll see inspiratsioon ka siis tuleb.\u201c"}, {"text_idx": "#000086", "text": "Mulle va\u0308ga meeldib Mati Undi o\u0308eldu: \u201eTuleb lihtsalt hommikul u\u0308les a\u0308rgata, istuda laua taha, hakata kirjutama ja ku\u0308ll see inspiratsioon ka siis tuleb.\u201c Pigem olen ka seda tu\u0308u\u0308pi, kuna mulle meeldib tegutseda ja mulle reaalselt meeldib teha asju, luua midagi uut ja na\u0308ha selle millegi su\u0308ndi. Protsessid muutuvad ja suhe protsessiga ongi tegelikult see, mis genereerib inspiratsiooni. Ma ei ole seda tu\u0308u\u0308pi inimene, et mul oleks vaja u\u0308hta\u0308kki minna kolmeks na\u0308dalaks kuhugi kuurortlinna inspiratsiooni otsima. Tuleb hakata tegutsema ja ku\u0308ll siis tuleb ka inspiratsioon."}, {"text_idx": "#000107", "text": "Kuidas juhtimises to\u0303husam olla ja paremaks saada on juhtimistreenereid Margit Raidi ja Hede Kerstin Luike huvitanud juba ligi paarku\u0308mmend aastat."}, {"text_idx": "#000108", "text": "Kuidas juhtimises to\u0303husam olla ja paremaks saada on juhtimistreenereid Margit Raidi ja Hede Kerstin Luike huvitanud juba ligi paarku\u0308mmend aastat. A\u0308ridiplomaat, u\u0308tleb enda kohta Margit. Organisatsiooniterapeut vo\u0303ib o\u0308elda Hede kohta. Omavahel ja klientide tarbeks on tandem nende to\u0308o\u0308riistakastis ennast igati o\u0303igustanud to\u0308o\u0308vo\u0303te. Kui kevadel koroonaviirus kogu maailma ja\u0308rsku muutusse viskas, to\u0303id Margit ja Hede juhtide lauale tandemjuhtimise su\u0308steemse vaate. Mis siis tandemjuhtimine on ja kuidas seda juhi igapa\u0308evato\u0308o\u0308s tulemuse toomisel rakendada?"}, {"text_idx": "#000110", "text": "Margit ja Hede leiavad, et kasu saab tuua tandempartner. Olgu siis organisatsiooni seest valitud vo\u0303i va\u0308ljaspool loodud koosto\u0308o\u0308."}, {"text_idx": "#000111", "text": "Meditsiinist on tuttav mo\u0303iste \u201csecond opinion\u201d. Juhtimises on samal eesma\u0308rgil abiks kutsustud no\u0303ustajad, coachid ja mentorid. Aga alati ei pruugi pingeline eelarve lubada lisakulu konsultandi vo\u0303i coachi ajale. Siis on vaja leida teisi vo\u0303imalusi, kuidas va\u0308rsket vaadet, konstruktiivset kriitikat ja vajadusel toetust leida. Margit ja Hede leiavad, et kasu saab tuua tandempartner. Olgu siis organisatsiooni seest valitud vo\u0303i va\u0308ljaspool loodud koosto\u0308o\u0308."}, {"text_idx": "#000113", "text": "Margit lisab: \u201cTandem on varjatud o\u0303ppimise ja o\u0303petamise kunst. Teisele ra\u0308a\u0308kides kuuled iseend ja see on vajalik juhtimisto\u0308o\u0308riist.\u201d Kui suhe coachi vo\u0303i mentoriga on rakendatud pigem u\u0308he poole eesma\u0308rkide teenistusse, siis tandempartnerlus on vastastikune. Tandemjuhtimine on sageli ka u\u0308hise eesma\u0308rgi saavutamiseks tehtav koosto\u0308o\u0308 ja eri tugevustega juhtide vaheline teineteise ta\u0308iendamine."}, {"text_idx": "#000115", "text": "Heas tandempartnerluses on vastastikusus, jagamine, andmine ja saamine mo\u0303lemas suunas."}, {"text_idx": "#000117", "text": "Osa tandemeid tekib intuitiivselt, teised on su\u0308steemselt eesma\u0308rgipa\u0308raselt ellu kutsutud. Juht vo\u0303tab tihedama koosto\u0308o\u0308 ette teise juhi vo\u0303i eksperdiga, kes tema no\u0303rkusi ta\u0308iendab ja kellega koos arutades ja tegutsedes tekib kvaliteetsem tervik. \u201cTandem aitab juhil ennast ja oma meeskonda selgemalt na\u0308ha ja erinevustes ja peegeldustes on ko\u0303vasti jo\u0303udu,\u201d so\u0303nab Margit, kes selle hooaja EBS EMBA grupiga to\u0308o\u0308d alustades u\u0308tles, et ta on armunud, armunud tandemjuhtimisse \u2013 sest tandempartnerlus, eriti need su\u0308steemselt loodud tandemid avavad juhi jaoks uue tohutu arenguressursi. \u201cJutud kahe juhi vahel ja sealtkaudu oma mo\u0303tete kuulamine on arengu u\u0308ks oluline komponent,\u201d kinnitab Margit."}, {"text_idx": "#000119", "text": "Kuidas tandem enda kasuks parimal viisil to\u0308o\u0308le panna?"}, {"text_idx": "#000120", "text": "\u201cLase teisel enda juhtumit kuulata, analu\u0308u\u0308sida ja peegeldada,\u201d soovitab Margit. Hede so\u0303nul annab va\u0308a\u0308rtusliku panuse julgus soovida partnerilt: ku\u0308si minu ka\u0308est ebameeldivaid ku\u0308simusi."}, {"text_idx": "#000123", "text": "\u201cMuudatuste juhtimise korral on teadlik partnerlus va\u0308a\u0308rt viis tagada muudatuste o\u0303nnestumine,\u201d ta\u0308iendab Margit, lisades:\u201d Na\u0308iteks mo\u0303nd inimest meeskonnas sisse vo\u0303i va\u0308lja juhtides on tandemist va\u0308ga abi: kiire topeltinforuum, ekspertteadmine sa\u0308ilib ja meeskond ei ela liigselt la\u0308bi juhi vahetust.\u201d"}, {"text_idx": "#000124", "text": "Tandemi kesksed teemad on usaldus, vastutus ja koosto\u0308o\u0308. \u201cVa\u0308a\u0308rt tandem on kahe juhi vaheline strateegiline dialoog, mis loob enam su\u0308nergiat ja lubab ka kahtlustel lauale hiiilida,\u201d ra\u0308a\u0308gib Margit. \u201cValeha\u0308bita, arvamusi mittejaatades, erisusi lauale tuues ja lahendades.\u201d Hede lisab, et julge ja siiras tandempartnerlus teeb juhtimise tervislikumaks. \u201cJuht on inimene ja inimene vajab partnerlust, jagamist ja peegeldusi,\u201d u\u0308tleb Hede. Heas tandemis saab nii keerukate olukordade lahendamise ja emotsioonide juhtimisega toime juhi sisemisi ressursse sa\u0308a\u0308stes."}, {"text_idx": "#000128", "text": "Ettevo\u0303tjaks saamisel ei piisa vaid heast ideest. Suurt rolli ma\u0308ngivad ka ettevo\u0303tja isikuomadused, see, kuidas ettevo\u0303tja suhtub oma to\u0308o\u0308sse ja kuidas ta suudab va\u0308ljakutsuvaid olukordi lahendada."}, {"text_idx": "#000129", "text": "Ettevo\u0303tjaks saamisel ei piisa vaid heast ideest. Suurt rolli ma\u0308ngivad ka ettevo\u0303tja isikuomadused, see, kuidas ettevo\u0303tja suhtub oma to\u0308o\u0308sse ja kuidas ta suudab va\u0308ljakutsuvaid olukordi lahendada. Reastasime peamised isikuomadused, mis on omased edukatele ettevo\u0303tjatele ja vajalikud ettevo\u0303tjaks hakkamisel."}]